Georg von Schönerer

Georgo Henriko kavaliro de Schönerer (naskiĝinta la 17-an de julio 1842 en Vieno, mortinta la 14-an de aŭgusto 1921 en la kastelo Rosenau apud Zwettl) estis aŭstra politikisto kaj bienposedanto.

De 1879 ĝis la komenciĝo de la 20-a jarcento Schönerer gravis kiel gvidanto de la ‘’Deutschnationale Bewegung’’ (=movado germannacia) kiu klopodis unuigi la germanlingvajn partojn de Aŭstrio-Hungario kun Germanujo. Poste li estris la ‘’Alldeutsche Vereinigung’’ (=tutgermana unuiĝo), partion ekstremistan.

Li ege kontraŭbatalis la katolikismon kaj favoris movadon inter la katolikoj aliĝi aŭ al la Prakatolika Eklezio aŭ konvertiĝi al luteranismo (la t.n. ‘’Los-von-Rom-Bewegung’’ = ni liberiĝu de Romo). Krome li propagandis la antisemitismon. Li tre influis la junan Adolf Hitler, kiu multajn jarojn loĝis en Vieno. Hamann, Brigitte (2010). Hitler's Vienna: A Portrait of the Tyrant as a Young Man. paĝoj 13, 244. Tauris Parke Paperbacks. ISBN 978-1-84885-277-8. Li estis konata dum generacio kiel la plej radikala tutgermana naciisto en Aŭstrio.Whiteside, Andrew G. (1975). The Socialism of Fools: Georg Ritter von Schönerer and Austrian Pan-Germanism. paĝo 66. Berkeley, CA: University of California Press. ISBN 978-0-52002-434-2.

Hannah Arendt, en sia libro La Originoj de Totalismo, priskribis Georg Schönerer kiel la "spiritan patron" de Adolf Hitler . Arendt, Hannah (1958). The Origins Of Totalitarianism (Second Enlarged ed.). New York, USA: Meridian Books. p. 241. LCCN 58-11927.

 Literaturo 
 Paul Molisch: Geschichte der deutschnationalen Bewegung in Österreich. Verlag von Gustav Fischer, Jena 1926.
 Fünf Reden des Reichsrathsabgeordneten, 1881, surrete ĉe archive.org
 Brigitte Hamann: Hitlers Wien. Lehrjahre eines Diktators. Piper, München 1996, ISBN 3-492-03598-1.
 Friedrich Polleroß: Die Erinnerung tut zu weh. Jüdisches Leben und Antisemitismus im Waldviertel. Waldviertler Heimatbund, Horn 1996, ISBN 3-900708-11-8.
 Franz Trischler: Georg Schönerer – eine österreichische Tragödie. Materialsammlung für ein Referat im Historischen Forum Schloß Rosenau. KFM-Verlag, Stronsdorf 1992, ISBN 3-900315-28-0.
 Andrew G. Whiteside: Georg Ritter von Schönerer. Alldeutschland und sein Prophet. Styria, Graz/Wien 1981, ISBN 3-222-11363-7.
 Michael Wladika: Hitlers Vätergeneration. Die Ursprünge des Nationalsozialismus in der k.u.k. Monarchie. Böhlau, Wien 2005, ISBN 3-205-77337-3.

 Referencoj 

 Eksteraj ligiloj 

 Hejmpaĝo de la hotelo ene de la mortodomo de Schönerer.
 La muzeo de la framasonoj, troviĝante en la Kastelo Rosenau.

Kategorio:Kontraŭjudismo
Kategorio:Kontraŭslavismo
Kategorio:Aŭstraj politikistoj